Theano (manželka Anténora)

Theano alebo Theanó (Theano/iný prepis: Theanó, ) je v gréckej mytológii dcéra tráckeho kráľa Kissea a jeho manželky Télekleie. 
 
Theano, trójska kňažka bohyne Atény, bola manželkou Anténora, radcu trójskeho kráľa Priama. Manželom sa narodilo niekoľko synov a dcéra Krino. Po únose krásnej Heleny, Anténor a Theano presadzovali mier a Trójanom odporúčali, aby ju spartskému kráľovi Menelaovi vrátili. Napriek svojmu úsiliu však vojne nezabránili. Achájci ale pri dobývaní Tróje túto skutočnosť zobrali do úvahy, ich životy ušetrili a dovolili im odísť. 

Podľa rímskej tradície Anténor a Theano odišli potom do Itálie, kde založili mesto Patavium (dnešná Padova)

Referencie a bibliografia 

Postavy gréckej mytológie